Virallinen lehti nro C 166 , 10/06/1996 s. 0076



A4-0140/96 Päätös neuvoston yhteisestä kannasta neuvoston direktiivin (EY) antamiseksi polykloorattujen bifenyylien ja polykloorattujen terfenyylien käsittelystä (PCB/PCT) (C4-0095/96 - 00/0161(SYN)) (Yhteistoimintamenettely: toinen käsittely) Euroopan parlamentti, joka - ottaa huomioon neuvoston yhteisen kannan C4-0095/96 - 00/0161(SYN) ((EYVL C 87, 25.3.1996, s. 1)), - ottaa huomioon ensimmäisessä käsittelyssä ((EYVL C 149, 18.6.1990, s. 150 ja EYVL C 19, 28.1.1991, s. 83)) antamansa lausunnon komission neuvostolle antamasta ehdotuksesta KOM(88)0559 ((EYVL C 319, 12.12.1988, s. 57)), - ottaa huomioon komission muutetun ehdotuksen KOM(91)0373 - 00/0161(SYN) ((EYVL C 299, 20.11.1991, s. 9)), - neuvoston kuultua sitä EY:n perustamissopimuksen 189 c artiklan mukaisesti, - ottaa huomioon työjärjestyksensä 67 artiklan, - ottaa huomioon ympäristö-, terveys- ja kuluttajansuojavaliokunnan suosituksen toiseen käsittelyyn (A4-0140/96), 1. Tarkistaa yhteistä kantaa seuraavasti; 2. Kehottaa puhemiestään välittämään tämän päätöksen neuvostolle ja komissiolle. Neuvoston yhteinen kanta Parlamentin tarkistukset (Tarkistus 5) Johdanto-osan 3 kappale a (uusi) >EP:n äänestyksessä hyväksytty teksti> (3 a) on tarvetta rahoittaa muita PCB:n, PCT:n ja muiden vaikeasti hajoavien orgaanisten klooriyhdisteiden käsittelymenetelmiä koskevaa tutkimusta, erityisesti sellaisten menetelmien, joihin liittyy bakteriologista biohajoamista ja esikäsittelyä kloorin uuttamisen avulla sekä innovatiivisia kemiallisia dehalogenointimenetelmiä; (Tarkistus 2) Johdanto-osan 8 kappale >Alkuperäinen teksti> 8. jäteöljyhuollosta 16 päivänä kesäkuuta 1975 annettu neuvoston direktiivi 75/439/ETY säätää puhdistetun öljyn tai polttoaineena käytettävän öljyn PCB- tai PCT-pitoisuuden enimmäismääräksi 50 ppm (osa per miljoona), >EP:n äänestyksessä hyväksytty teksti> 8. jäteöljyhuollosta 16 päivänä kesäkuuta 1975 annettu neuvoston direktiivi 75/439/ETY säätää puhdistetun öljyn tai polttoaineena käytettävän öljyn PCB- tai PCT-pitoisuuden enimmäismääräksi 50 ppm (osa per miljoona) ja tätä määrää olisi vähennettävä siten, että se olisi poltettavaksi tarkoitettujen seosten osalta 20 ppm, mukaan lukien jäteöljy, (Tarkistus 3) 3 artikla >Alkuperäinen teksti> Jäsenvaltioiden on ryhdyttävä tarpeellisiin toimenpiteisiin varmistaakseen, että käytetty PCB käsitellään ja PCB sekä PCB:tä sisältävät laitteet puhdistetaan tai käsitellään mahdollisimman pian, sanotun kuitenkaan rajoittamatta jäsenvaltioiden kansainvälisiä velvoitteita. Niiden laitteiden ja niihin sisältyvän PCB:n osalta, joista on tehtävä inventaario 4 artiklan 1 kohdan mukaisesti puhdistaminen ja/tai käsittely on toteutettava viimeistään vuoden 2010 loppuun mennessä. >EP:n äänestyksessä hyväksytty teksti> Jäsenvaltioiden on ryhdyttävä tarpeellisiin toimenpiteisiin varmistaakseen, että käytetty PCB käsitellään ja PCB sekä PCB:tä sisältävät laitteet puhdistetaan tai käsitellään mahdollisimman pian, sanotun kuitenkaan rajoittamatta jäsenvaltioiden kansainvälisiä velvoitteita. Jäsenvaltioiden on varmistettava, että näiden säännösten noudattamista valvotaan ja että niiden rikkomisesta seuraa rangaistus. Niiden laitteiden ja niihin sisältyvän PCB:n osalta, joista on tehtävä inventaario 4 artiklan 1 kohdan mukaisesti puhdistaminen ja/tai käsittely on toteutettava viimeistään vuoden 2010 loppuun mennessä.